Borsalino (film)

Borsalino er en fransk kriminaldrama og gangsterfilm fra 1970 regissert av Jacques Deray. Hovedrollene spilles av Jean-Paul Belmondo og Alain Delon (også produsent). Den er en klassisk gangsterfilm om to rivaliserende småtjuver som møtes til et oppgjør i Marseilles underverden, men som finner ut at de heller skal samarbeide for å oppnå større makt. Manus er basert på Eugène Saccomanos roman Bandits à Marseille (1959), som igjen er basert på livet til de to franske gangsterne Paul Carbone og François Spirito, som opererte i Marseilles underverden på 1920- og 1930-tallet.

Borsalino ble en av de største filmsuksessene i Frankrike i 1970.Aftenposten morgen – Film og filmfolk (2.5.1970, s.8) Den ble nominert til Gullbjørnen, Edgar-prisen og Golden Globe for beste fremmedspråklige film.IMDb awards

Den ble i 1974 etterfulgt av den langt mere brutale Borsalino & Co.

 Handling 
Delon og Belomondo spiller rollene som to tøffe gangstere i Marseilles på 1930-tallet. De jobber for en lokal gangsterboss og havner stadig høyere opp i systemet. Borsalinohattene de anskaffer seg blir et tegn på øket sosial prestisje og deres boligforhold bedrer seg også merkbart. Da de bestemmer seg for å starte sin egen gangstergesjeft havner de i en dødelig konflikt med deres boss. Feiden som oppstår får et tragisk utfall for den ene av dem.

 Om filmen 
Aftenpostens anmelder gav den god omtale og gav spesielt mye skryt til de to hovedrolleinnehaverne.Aftenposten morgen – Filmomtale (23.6.1970, s.8) Anmelderne i VG og Dagbladet gav den terningkast tre.

Filmen skulle opprinnelig ha tittelen Carbone and Spirito (navnet på to tidligere gangstere), men dette ble endret til Borsalino da produksjonsteamet ble nervøse over mulige represalier fra de to gangsternes etterkommere.Film de France - Borsalino (James Travers 2007) «Indeed, the provision title for the film was "Carbone and Spirito", but that was changed to Boraslino (the name of a hat favoured by gangsters of the period) when the production team became very nervous about reprisals from the gangsters’ descendants.»

 I rollene 
 Jean-Paul Belmondo –  François Capella 
 Alain Delon –  Roch Siffredi 
 André Bollet –  Poli 
 Michel Bouquet –  Maitre Rinaldi 
 Nicole Calfan –  Ginette 
 Françoise Christophe –  Simone Escarguel
 Corinne Marchand – Mme Rinaldi
 Laura Adani – Mme Siffredi, la mère de Roch
 Hélène Rémy – Lydia
 Odette Piquet – La chanteuse
 Mario David – Mario
 Lionel Vitrant – Fernand
 Dennis Berry – Nono
 Jean Aron – Martial Roger, le comptable
 André Bollet – Poli
 Pierre Koulak – Spada

 Referanser 

 Eksterne lenker 

 Film de France.com (engelsk)

Kategori:Franske kriminalfilmer
Kategori:Filmer fra 1970
Kategori:Franskspråklige filmer
Kategori:Filmer lagt til Marseille